Kommissionens beslutning

af 27. februar 2004

om ændring af beslutning 93/52/EØF for så vidt angår anerkendelse af visse italienske provinser som officielt fri for brucellose

(meddelt under nummer K(2004) 558)

(EØS-relevant tekst)

(2004/199/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/68/EØF af 28. januar 1991 om dyresundhedsmæssige betingelser for samhandelen med får og geder inden for Fællesskabet(1), særlig bilag A, kapitel 1, punkt II, og

ud fra følgende betragtninger:

(1) I Italien i provinserne Rieti og Viterbo (regionen Lazio) har brucellose (Brucella melitensis) i mindst fem år været en anmeldelsespligtig sygdom.

(2) I provinserne Rieti og Viterbo er mindst 99,8 % af fåre- eller gedebedrifterne officielt fri for brucellose. Disse provinser forpligter sig endvidere til at opfylde betingelserne i bilag A, kapitel 1, punkt II, nr. 2, i direktiv 91/68/EØF.

(3) Provinserne Rieti og Viterbo bør derfor anerkendes som officielt fri for brucellose (Brucella melitensis).

(4) Kommissionens beslutning 93/52/EØF af 21. december 1992 om konstatering af, at bestemte medlemsstater eller regioner overholder betingelserne for brucellose (B. melitensis), og om anerkendelse af deres status som medlemsstat eller region, der er officielt fri for denne sygdom(2), bør derfor ændres i overensstemmelse hermed.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag II til beslutning 93/52/EØF affattes som anført i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 27. februar 2004.

På Kommissionens vegne

David Byrne

Medlem af Kommissionen

(1) EFT L 46 af 19.2.1991, s. 19. Senest ændret ved Kommissionens beslutning 2003/708/EF (EUT L 258 af 10.10.2003, s. 11).

(2) EFT L 13 af 21.1.1993, s. 14. Senest ændret ved beslutning 2003/732/EF (EUT L 264 af 15.10.2003, s. 30).

BILAG

"BILAG II

I Frankrig:

Departementer:

Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Essonne, Eure, Eure-Loire, Finistère, Gers, Gironde, Hauts-de-Seinne, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot et Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d'Oise, Vendée, Vienne, Yonne, Yvelines, Ville de Paris, Vosges.

I Italien:

- Regionen Lazio: provinserne Rieti og Viterbo.

- Regionen Lombardiet: provinserne Bergamo, Brescia, Como, Cremona, Lecco, Lodi, Mantova, Milano, Pavia, Sondrio, Varese.

- Regionen Sardinien: provinserne Cagliari, Nuoro, Oristano og Sassari.

- Regionen Trentino-Alto Aldige: provinserne Bolzano og Trento.

- Regionen Toscana: provinsen Arezzo.

I Portugal:

Den selvstyrende region Azorerne.

I Spanien:

Den selvstyrende region De Kanariske Øer: provinserne Santa Cruz de Tenerife og Las Palmas."